45 घरों में किया बाबा जी की ज्योति का प्रकाश
मंदिरअमर सिद्ध श्री बाबा बालक नाथ शहीद भगत सिंह नगर रोडा फाटक, दुगरी की ओर से सालाना झंडे की फेरी भक्त विजय कपूर (परम शिष्य गुरु तरसेम लाल) की अगुवाई में मंदिर परिसर से निकाली गई। यह झंडा फेरी न्यू जनता नगर, ट्रांसपोर्ट नगर, हीरा नगर, जमालपुर, चंडीगढ़ रोड से ताजपुर रोड, जालंधर बाईपास, शिंगार सिनेमा, सुभाष नगर, बहादुर के रोड काली सड़क से होती हुई वापस मंदिर में संपन्न हुई। इस दौरान 45 घरों में बाबा बालकनाथ जी की ज्योति का प्रकाश किया गया। बाबा जी का गुणगान अवतार सिंह एंड पार्टी ने किया। बाबा तेरा दरबार सोहना लगदा, मौज लग गई बाबा जी दे दर ते आके... आदि भजनों की मस्ती में भक्तजनों जमकर झूमे। भक्त विजय कपूर ने भक्तों का मार्गदर्शन करते कहा कि सिमरन करने से ही इंसान का बेड़ा पार होता है। सिमरन में वो शक्ति होती है जो इंसान के ऊपर आए बड़े से बड़े संकट को भी टाल देती है। इसलिए अगर जीवन में सुख चाहिए तो प्रभु सिमरन कभी मत भूलें। इस दौरान परमिंदर अग्रवाल, दर्शन ग्रोवर, मुकेश, हरीश कपूर, संजय मेहता, मास्टर सुरिंदर शर्मा, जगमोहन ओबराय, विक्की, प्रमोद अग्रवाल, विशाल मास्कट, बलवीर कक्कड़ मौजूद थे।
मंदिर अमर सिद्ध श्री बाबा बालक नाथ की ओर से सालाना झंडा फेरी का आयोजन।
hin_Deva hin_Deva awa_Deva